
 Tukumā

APSTIPRINĀTS 

ar Tukuma novada pašvaldības 11.06.2025. rīkojumu Nr. TND/1-12.1/25/238 “Par Tukuma novada pašvaldības izglītības iestāžu vadītāju amatu pretendentu atlases konkursu nolikuma apstiprināšanu”
Tukuma novada pašvaldības izglītības iestāžu vadītāju amatu

 pretendentu atlases konkursa nolikums
Izdots saskaņā ar Izglītības likumu un Ministru kabineta 2014.gada 19.augusta noteikumiem Nr.496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 

I. Vispārīgie jautājumi

1. Nolikums nosaka kārtību, kādā Tukuma novada pašvaldība organizē konkursus uz vakantajām Tukuma novada pašvaldības izglītības iestāžu vadītāju amatu vietām (turpmāk – konkurss).

2. Konkursa mērķis ir atlasīt izglītības iestādes vadītāja amata pienākumu izpildei piemērotāko pretendentu, kurš nodrošinātu iestādes kvalitatīvu darbu un attīstību, paaugstinātu izglītības iestādes darba efektivitāti.

II. Prasības pretendentiem un iesniedzamie dokumenti
3. Prasības izglītības iestādes vadītāja amata pretendentiem:
3.1.  uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu;
3.2.  izglītība atbilstoši Izglītības likumā un Ministru kabineta noteikumos par pedagogiem nepieciešamo izglītību un profesionālo kvalifikāciju un profesionālās pilnveides kārtību noteiktajām prasībām;

3.3.  valsts valodas zināšanas augstākajā līmenī atbilstoši Valsts valodas likuma prasībām;
3.4. vismaz trīs gadu darba pieredze vadošā amatā
4. Iesniedzamie dokumenti:

4.1.  Motivēts pieteikums;

4.2.  īss dzīves un darba gaitu pārstāsts (CV);

4.3.  izglītību un kvalifikāciju apliecinošu dokumentu kopijas; 

4.4.  valsts valodas prasmes apliecības kopija (ja nepieciešams);

4.5. Rekomendācijas, ieteikuma vēstules, ja tādas ir;

4.6.  pretendenta redzējums par attiecīgās izglītības iestādes attīstības virzieniem (līdz 3 lpp. datorrakstā);

4.7.  apliecinājums, ka uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu (1. pielikums).

5. Ja pretendents konkursa sludinājumā norādītajā termiņā neiesniedz visus nepieciešamos dokumentus, attiecīgais pieteikums netiek izskatīts.

6. Ja noteiktajā termiņā dokumentus nav iesniedzis neviens pretendents, tiek sludināts atkārtots konkurss.

III. Konkursa organizācija un norise

7. Izglītības iestādes vadītāja amata pretendentu izvērtēšanai tiek izveidota konkursa komisija (turpmāk – komisija). Komisija katram konkursam atsevišķi tiek izveidota ar Tukuma novada pašvaldības izpilddirektora rīkojumu.
8. Konkursu organizē Tukuma novada pašvaldības administrācijas Personāla nodaļa (turpmāk – Nodaļa). 
9. Sludinājumu un Konkursa nolikumu publicē tīmekļa vietnēs www.tukums.lv, www.tip.edu.lv. un Nodarbinātības valsts aģentūras vakanču portālā. 
10. Konkurss norit divās kārtās:
10.1. pirmajā kārtā komisija, atbilstoši iesniegtajiem dokumentiem novērtē katra pretendenta atbilstību šā nolikuma 3. punktā izvirzītajām prasībām:
	Nr.
	Vērtēšanas kritērijs
	Atbilstība

	1.
	Izglītība 
	

	1.1.
	augstākā izglītība pedagoģijā vai izglītības zinātnēs, vai

augstākā izglītība un pedagoģiskā izglītība / vismaz 72 stundu pedagoģijas programma, vai

augstākā izglītība un pašlaik iegūst pedagoģisko izglītību vai apgūst attiecīgo profesionālās kompetences programmu pedagoģijā
	Atbilst/Neatbilst

	2.
	Profesionālā pieredze:
	

	2.1.
	vismaz triju gadu vadības pieredze vadošā amatā 
	Atbilst/Neatbilst

	3.
	apliecinājums par atbilstību Izglītības likuma un Bērnu tiesību aizsardzības likuma prasībām:
	Ir/Nav

	4.  
	valsts valodas prasmes augstākajā līmenī atbilstoši Valsts valodas likuma prasībām un vismaz vienas Eiropas Savienības oficiālās valodas prasmes profesionālajai darbībai nepieciešamajā apjomā
	Atbilst/Neatbilst


10.2. otrajā kārtā (intervija ar pretendentu) piedalās pretendenti, kuru iesniegtie dokumenti atbilst konkursa nolikumā noteiktajām prasībām. Otrajā kārtā komisija, piešķirot attiecīgu punktu skaitu, izvērtē pretendenta iesniegto redzējumu par izglītības iestādes stratēģisko redzējumu, kompetenci iestādes vadības jomā un izglītības nozares jautājumos, motivāciju vadīt attiecīgo izglītības iestādi, saskarsmes un komunikācijas prasmes.  
	Nr.
	Vērtēšanas kritērijs
	Punktu skaits

	1.
	Pretendenta izpratne un zināšanas par Izglītības iestādes darbības jomām un normatīvo regulējumu
	līdz 3 punktiem

	2. 
	Pretendenta zināšanas un pieredze finanšu līdzekļu plānošanā un izlietojuma uzraudzībā
	līdz 3 punktiem

	3. 
	Pretendenta spēja sniegt kompetentas atbildes uz amata pienākumu pildīšanai atbilstošiem jautājumiem
	līdz 3 punktiem

	4.
	Pretendenta vadības, saskarsmes un komunikācijas prasmes
	līdz 3 punktiem

	5.
	Pretendenta stratēģiskais redzējums par iestādes attīstību
	līdz 3 punktiem

	6.
	Pretendenta darba pieredze pedagoģiskā darbā (pēdējo 10 laikā)
	līdz 2 punktiem

	7.
	Pretendenta motivācija
	1 punkts

	8.
	Atsauksmes, rekomendācijas iesniegšana
	1 punkts

	9.
	Individuāli piešķirtie punkti
	līdz 3 punktiem*


11. Pretendentu maksimālais iespējamais punktu skaits otrajā kārtā ir 22 punkti.
12. Ja komisija 1. kārtā konstatē pretendenta neatbilstību šā nolikuma 3. punktā noteiktajām prasībām, pretendents tiek izslēgts no turpmākās dalības konkursā. Pretendentam, kura neatbilstība konkursa nolikumam konstatēta konkursa 1.kārtā, komisijas lēmumu paziņo rakstiski piecu darba dienu laikā pēc konkursa 1.kārtas komisijas sēdes.

13. Pretendentus telefoniski un rakstiski (informāciju nosūtot uz pieteikumā norādīto e -pasta adresi) informē par izvirzīšanu otrajai kārtai un intervijas laiku.
14. Ja pretendents attaisnojošu iemeslu dēļ (slimība, komandējums utt.) nevar ierasties uz interviju, tad komisija ir tiesīga vienoties ar pretendentu par citu intervijas laiku.

15. Ja pretendents neierodas uz interviju un viņa neierašanās iemesls nav attaisnojošs vai pretendents nav paziņojis par neierašanās iemeslu, pretendents tiek izslēgts no turpmākās dalības konkursā.

16. Komisija ir tiesīga izlemt, kādi pretendenta neierašanās iemesli uzskatāmi par attaisnojošiem.

17. Komisija vienojas par piemērotākā pretendenta ieteikšanu iecelšanai attiecīgās izglītības iestādes vadītāja amatā. Ja komisijas locekļi nevar vienoties par vienu piemērotāko pretendentu, lēmumu pieņem, atklāti balsojot, ar klātesošo balsu vairākumu. Ja balsu skaits sadalās vienādi, izšķirošā balss ir komisijas priekšsēdētājam.
18. Komisija ir tiesīga pieņemt lēmumu, ja sēdē piedalās vismaz puse komisijas locekļu.

19. Komisijas sēdes tiek protokolētas. Protokolēšanu nodrošina Personāla nodaļas speciālists. Protokolus paraksta komisijas priekšsēdētājs un protokolists. 
20. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā piecu darba dienu laikā pēc konkursa noslēguma.
21. Komisija sagatavo pamatotu ierosinājumu pašvaldībai par izvirzītajām prasībām atbilstošākā pretendenta pieņemšanai darbā. 
22. Ja Komisija nevienu no pretendentiem neizvēlas par atbilstošu izglītības iestādes vadītāja amatam, komisija pieņem lēmumu par atkārtota konkursa izsludināšanu.
23. Pretendentu iesniegtie dokumenti tiek reģistrēti Tukuma novada pašvaldības elektroniskajā dokumentu vadības sistēmā ar atzīmi “Ierobežota pieejamība”. 
24. Iesniegtie dokumenti pretendentam atpakaļ netiek izsniegti, izņemot gadījumu, ja Konkurss tiek atsaukts pēc dokumentu iesniegšanas termiņa beigām vai pretendents iesniegto dokumentu izsniegšanu pieprasa ar atsevišķu iesniegumu.
25. Pretendentam pēc rakstveida pieprasījuma ir tiesības iepazīties ar Komisijas protokolu un Komisijas pieņemto ieteikumu.
1.pielikums

Tukuma novada pašvaldības izglītības iestāžu vadītāju amatu pretendentu atlases konkursa nolikumam
Konkursa uz 

___________________________

___________________________ 

(iestāde)

vadītāja amatu pretendenta

___________________________

(vārds, uzvārds)

___________________________

(personas kods)

APLIECINĀJUMS

Tukumā, ___.___.20___.


Es, ____________________________________________ apliecinu, ka uz mani 





(vārds, uzvārds)

neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.

____________________

(paraksts)

Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu

